Þar fræddi Elías H. Bjarnason , doktorsnemi í eðlisefnafræði , krakkana meðal annars um hvað gerist þegar rafeindir rekast á sameindir og sagði þeim frá ýmsum mælitækjum sem vísindamenn í eðlisefnafræði nota í sinni vinnu . Að heimsókn lokinni fengu nemendurnir eintök af vísindadagatali háskólans sem þau ætluðu að hengja upp í stofunni sinni . Nokkrir krakkanna sögðust vera vissir um að þá langaði til að verða vísindamenn þegar þau yrðu stór , en aðrir vildu taka sér lengri umhugsunarfrest til að ákveða það - enda bara níu ára núna ! Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .